

ที่ มท ๐๘๑9.3 /ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕๖4

เรื่อง การจัดสรรงบประมาณรายจ่ายประจำปีงบประมาณ พ.ศ. 2564 งบเงินอุดหนุน เงินอุดหนุนทั่วไป  
 สำหรับการดำเนินงานตามแนวทางโครงการพระราชดำริด้านสาธารณสุข

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. รายละเอียดประกอบรายการจัดสรรงบประมาณฯ จำนวน 1 ชุด

๒. แบบรายงานการยืนยันข้อมูลจำนวนหมู่บ้าน/ชุมชน จำนวน ๑ ชุด

3. แบบรายงานการใช้จ่ายงบประมาณฯ จำนวน 1 ชุด

ด้วยกรมส่งเสริมการปกครองท้องถิ่น ได้รับการโอนจัดสรรงบประมาณรายจ่ายประจำปีงบประมาณ พ.ศ. ๒๕๖4 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุน เงินอุดหนุนทั่วไป สำหรับการดำเนินงานตามแนวทางโครงการพระราชดำริด้านสาธารณสุข เพื่อจัดสรรให้แก่องค์กรปกครองส่วนท้องถิ่น ประเภทเทศบาลตำบลและองค์การบริหารส่วนตำบล เพื่อเป็นค่าใช้จ่ายในการสนับสนุนการดำเนินงานตามแนวทางโครงการพระราชดำริด้านสาธารณสุขของหมู่บ้าน/ชุมชน แห่งละ 20,000 บาท

ในการนี้ กรมส่งเสริมการปกครองท้องถิ่น ขอความร่วมมือจังหวัดแจ้งการจัดสรรงบประมาณเงินอุดหนุน เงินอุดหนุนทั่วไป สำหรับการดำเนินงานตามแนวทางโครงการพระราชดำริด้านสาธารณสุข ประจำปีงบประมาณ พ.ศ. ๒๕๖๔ ให้องค์กรปกครองส่วนท้องถิ่น และดำเนินการดังนี้

๑. ให้องค์กรปกครองส่วนท้องถิ่นที่ได้รับการจัดสรรงบประมาณตรวจสอบข้อมูล  
การจัดสรรงบประมาณกับจำนวนหมู่บ้าน/ชุมชน หากข้อมูลไม่ถูกต้องให้ยืนยันข้อมูลจำนวนหมู่บ้าน/ชุมชน   
ที่ถูกต้อง และรายงานสำนักงานส่งเสริมการปกครองท้องถิ่นจังหวัด เพื่อรวบรวมส่งให้กรมส่งเสริมการปกครองท้องถิ่นทราบทางไปรษณีย์อิเล็กทรอนิกส์ healthdla2018@gmail.com ภายในวันที่ ๓๑ พฤษภาคม ๒๕๖๔

๒. รายงานผลการเบิกจ่ายงบประมาณให้สำนักงานส่งเสริมการปกครองท้องถิ่นจังหวัดรวบรวม  
ส่งให้กรมส่งเสริมการปกครองท้องถิ่น ตามแบบรายงานการใช้จ่ายงบประมาณฯ ทางไปรษณีย์อิเล็กทรอนิกส์ healthdla2018@gmail.com

ทั้งนี้ สามารถดาวน์โหลดสิ่งที่ส่งมาด้วยตาม QR-Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ



(นายประยูร รัตนเสนีย์)

ร.อสถ...........................

ผอ.กสธ. .....................

หน.กง.ปร. ..................

จนท. ……………………...

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

โทร. ๐-๒๒๔๑-7225, 081-174-3738

ผู้ประสานงาน นางสาวภัชร์จิรัสม์ ธัชเมฆรัตน์

หน.กง.ปร...................................

จนท. .........................................